
PAŠTU | LIETUVĄ UŽDRAUSTA SIŲSTI NE TIK GINKLUS, BET IR Šį 
MARŠK INĖL IUS SU NEŠVANKIAIS UŽRAŠAIS N 


Lietuvos Vyriausybė specialiu nutarimu sugriežtino į Lietuvą 
ir iš jos siunčiamų pašto siuntų kontrolę. 

Vyriausybė patvirtino du sąrašus: pirmasis skirtas prekėms 
(daiktams), kuriuos į šalį ar iš jos draudžiama siųsti be 
atitinkamų žinybų leidimų. Antrasis sąrašas numato, kokius 
daiktus (prekes) į Lietuvą ar iš jos draudžiama paštu siųsti 
apskritai. 

Visais atvejais draudžiamų siųsti daiktų sąraše - vidaus ir 
užsienio valiuta su tam tikromis, nutarime numatytomis 
išimtimis, visi vertybiniai popieriai, kelionės čekiai, 


netaurieji metalai, jų lydiniai, atliekos ir laužas. Draudžiama 
siųsti bi Mi ir juvelyrinius dirbinius, kurių bendra 
ir 


tauriųjų metalų brangakmenių bei natūralių perlų masė 
didesnė kaip 50 gramų. Taip pat draudžiama siųsti narkotines, 
psichotropines, nuodingąsias, sprogstamąsias, lengvai 
įsiliepsnojančias, radioaktyviąsias ar kitas pavojingas 
medžiagas. Šiame sąraše - visų rūšių medžiokliniai ir 
sportiniai šaunamieji ginklai, arbaletai, pneumatiniai ir 
koviniai ginklai, numerinės jų dalys, šaudmenys, dujiniai 
pistoletai bei balionėliai. Su tam tikromis išimtimis 
draudžiama siųsti gyvus gyvūnus, taip pat pramoninės gamybos 
maisto produktus ir gyvulinės kilmės žaliavas, jei pažeistas jų 
įpakavimas, pasibaigęs realizacijos laikas. Be to, draudžiama 
siųsti daiktus su nešvankiais ar amoraliais užrašais bei 
atvaizdais. pe” 


VILNIAUS EVANGEL IKŲ LIUTERONŲ PARAPIJAI PRADĖJO VADOVAUT | 
PIRMOJI LIETUVOJE MOTERIS - KUNIGĖ 


Pirmą kartą Lietuvoje evangelikų liuteronų parapijai pradėjo 
vadovauti dvasininkė moteris, Vokietijoje gyvenanti lietuvė 
Tamara Schmidt. 

Ją iš dviejų kandidatūrų išsirinko parapijos nariai. Tai 
- pirmasis atvejis Lietuvoje, kai parapijai vadovaus moteris 
kunigė. 

Tamaros Schmidt tėvas kunigas senjoras Adolfas Keleris, 
gimęs 1906 metais, kunigavo Lietuvoje, vėliau pasitraukė į 
Vokietiją, kur vadovavo Lietuvių išeivijos evangelikų liuteronų 
bažnyčiai. 

Tamara Schmidt yra gimusi Lietuvoje - Tauragės mieste. Šiuo 
metu ji gyvena Vokietijoje, bet yra Lietuvos Respublikos 
pilietė ir gerai kalba lietuviškai. 


VYRIAUSYBĖ PASIŪLĖ KETURIOLIKA PATAISŲ ALKOHOLIO KONTROLĖS 
ĮSTATYME 


"Mes neprieštaraujame alkoholinių gėrimų pramonės 
suvalstybinimui, tokių gėrimų įvežimo į Lietuvą ribojimui, 
griežtesnei alkoholio kontrolei. Tačiau nenorime, kad naujasis 
Alkoholio kontrolės įstatymas taptų Gorbačiovo laikų "ukazu", 
turėjusių daug neigiamų padarinių", antradienį spaudos 
konferencijoje sakė Pramonės ir prekybos ministras Kazimieras 
Klimašauskas. Jis komentavo keturiolika pataisų Lietuvos 
alkoholio kontrolės įstatymui, kurias Vyriausybė pasiūlė 
Seimui. 

